A4-0101/98

Πρόταση κανονισμού του Συμβουλίου με αντικείμενο τη θέσπιση νέων κανόνων για τις ενισχύσεις στη ναυπηγική βιομηχανία (COM(97)0469 - C4-0527/97 - 97/0249(CNS))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 25)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο έχει εκφράσει ανησυχίες διότι θεωρεί ότι θα πρέπει να αναληφθεί μελέτη για τις συνέπειες της οικονομικής κρίσης στην Ασία και τις ενδεχόμενες επιπτώσεις κάθε μέτρου, που θα συνεπάγεται διακρίσεις, για την ενίσχυση των ασιατικών ναυπηγείων[semigr ] ότι, υπό το φως των αποδεικτικών στοιχείων οιουδήποτε τέτοιου μέτρου από μελέτη που υποβλήθηκε στο Ευρωπαϊκό Κοινοβούλιο και στο Συμβούλιο, η Επιτροπή και το Συμβούλιο οφείλουν να προβούν στα απαραίτητα διαβήματα για να προασπίσουν τα συμφέροντα της ευρωπαϊκής ναυπηγικής βιομηχανίας,

(Τροπολογία 21)

Ένατη αιτιολογική σκέψη

>Αρχικό κείμενο>

ότι ειδικότερα οι ενισχύσεις λειτουργίας δεν αποτελούν τον αποδοτικότερο σε σχέση με το κόστος τρόπο παρακίνησης της ευρωπαϊκής ναυπηγικής βιομηχανίας να βελτιώσει την ανταγωνιστικότητά της[semigr ] ότι, κατά συνέπεια, οι ενισχύσεις λειτουργίας πρέπει σταδιακά να καταργηθούν και να αρχίσει να αποδίδεται μεγαλύτερη έμφαση σε άλλες μορφές στήριξης, με στόχο την προώθηση των αναγκαίων βελτιώσεων της ανταγωνιστικότητας, όπως είναι οι επενδυτικές ενισχύσεις για καινοτομίες[semigr ]

>Κείμενο μετά την ψηφοφορία στο ΕΚ>

ότι

με τις πρακτικές επιδότησης που επικρατούν στη διεθνή αγορά, οι ενισχύσεις προς εκτέλεση συμβάσεως αποτελούν δικαιολογημένο τρόπο για τη διαφύλαξη της ευρωπαϊκής ναυπηγικής βιομηχανίας[semigr ] ότι, μπορούν να συμπληρωθούν με επενδυτικές ενισχύσεις για καινοτομίες, με στόχο την προώθηση των αναγκαίων βελτιώσεων της ανταγωνιστικότητας, υπό τον όρο ότι αυτή η μορφή ενισχύσεων δεν θα διαταράσσει τον ανταγωνισμό στην κοινοτική αγορά[semigr ]

(Τροπολογία 16)

Ενδέκατη αιτιολογική σκέψη

>Αρχικό κείμενο>

ότι ένα έτος πριν από την ανωτέρω ημερομηνία, η Κοινότητα θα εξετάσει τις συνθήκες που επικρατούν στην αγορά και θα κρίνει κατά πόσον τα ευρωπαϊκά ναυπηγεία υφίστανται τις συνέπειες πρακτικών που αντιστρατεύονται τον ανταγωνισμό. Αν σε αυτό το στάδιο ή σε μεταγενέστερο αποδειχθεί ότι ο κλάδος υφίσταται ζημία εξαιτίας πρακτικών που υπονομεύουν τον ανταγωνισμό, συμπεριλαμβανομένης της επιζήμιας τιμολόγησης, η Κοινότητα θα μελετήσει τη σκοπιμότητα εφαρμογής των ενδεδειγμένων μέτρων[semigr ]

>Κείμενο μετά την ψηφοφορία στο ΕΚ>

ότι ένα έτος

πριν από την 31η Δεκεμβρίου 2000, η Επιτροπή θα εξετάσει τις συνθήκες που επικρατούν στην αγορά και θα κρίνει κατά πόσον τα ευρωπαϊκά ναυπηγεία υφίστανται τις συνέπειες πρακτικών που αντιστρατεύονται τον ανταγωνισμό. Αν αποδειχθεί ότι ο κλάδος δεν υφίσταται ζημία εξαιτίας πρακτικών που υπονομεύουν τον ανταγωνισμό, συμπεριλαμβανομένης της επιζήμιας τιμολόγησης, η χορήγηση των ενισχύσεων λειτουργίας θα παύσει στις 31 Δεκεμβρίου 2000[semigr ]

(Τροπολογία 17)

Αιτιολογική σκέψη 11α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, προκειμένου να υπολογισθεί σωστά η απόκλιση μεταξύ του κόστους κατασκευής των πλοίων στα κοινοτικά ναυπηγεία και των τιμών των εξωτερικών ανταγωνιστών, η Επιτροπή πρέπει να λάβει όλα τα απαραίτητα μέτρα, στο ισχύον συμβατικό πλαίσιο, για να ελέγξει το βάσιμο των λογιστικών καταχωρήσεων στους μεγάλους ομίλους επιχειρήσεων ή στις εταιρείες χόλντινγκ των τρίτων χωρών[semigr ]

(Τροπολογία 18)

Δέκατη έκτη αιτιολογική σκέψη

>Αρχικό κείμενο>

ότι για να είναι αποτελεσματική η πολιτική ενισχύσεων είναι απαραίτητο να υπάρχει στενή και διαφανής εποπτεία[semigr ]

>Κείμενο μετά την ψηφοφορία στο ΕΚ>

ότι για να είναι αποτελεσματική η πολιτική ενισχύσεων

και για να μην προκαλούνται στρεβλώσεις του ανταγωνισμού στο εσωτερικό της Ευρωπαϊκής Κοινότητας, είναι απαραίτητο να υπάρχει στενή και διαφανής εποπτεία[semigr ]

(Τροπολογία 2)

Άρθρο 1, σημείο α)

>Αρχικό κείμενο>

α) τα πλοία τουλάχιστον 100 κοχ που χρησιμοποιούνται για την παροχή ειδικού τύπου υπηρεσιών (π.χ. βυθοκόρα και παγοθραυστικά)[semigr ]

>Κείμενο μετά την ψηφοφορία στο ΕΚ>

α) τα πλοία τουλάχιστον 100 κοχ που χρησιμοποιούνται για την παροχή ειδικού τύπου υπηρεσιών (π.χ. βυθοκόρα και παγοθραυστικά

, καθώς και πλωτές εγκαταστάσεις παραγωγής, αποθήκευσης και φόρτωσης στη θάλασσα (FPSO))[semigr ]

(Τροπολογία 3)

Άρθρο 1, σημείο δ)

>Αρχικό κείμενο>

(δ) Με τον όρο «μετατροπή πλοίου» νοείται η μετατροπή, στην Κοινότητα, αυτοπροωθούμενων ποντοπόρων εμπορικών πλοίων, όπως αυτά ορίζονται στο στοιχείο (α) ανωτέρω, τουλάχιστον 100 κοχ, υπό την προϋπόθεση ότι οι εργασίες μετατροπής επιφέρουν ριζικές τροποποιήσεις στο σχέδιο φόρτωσης, στην άτρακτο του πλοίου, στο σύστημα πρόωσης ή στην υποδομή για την υποδοχή των επιβατών.

>Κείμενο μετά την ψηφοφορία στο ΕΚ>

(δ) Με τον όρο «μετατροπή πλοίου» νοείται η μετατροπή, στην Κοινότητα, αυτοπροωθούμενων ποντοπόρων εμπορικών πλοίων, όπως αυτά ορίζονται στο στοιχείο (α) ανωτέρω, τουλάχιστον 100 κοχ, υπό την προϋπόθεση ότι οι εργασίες μετατροπής επιφέρουν ριζικές τροποποιήσεις στο σχέδιο φόρτωσης, στην άτρακτο του πλοίου, στο σύστημα πρόωσης ή στην υποδομή για την υποδοχή των επιβατών

, ή στον ειδικό σκοπό τον οποίο εξυπηρετεί το πλοίο.

(Τροπολογία 4)

Άρθρο 1, σημείο στ)

>Αρχικό κείμενο>

(στ) Με τον όρο «συμβατική αξία προ της ενίσχυσης» νοείται το τίμημα το οποίο ορίζεται στη σύμβαση, προσαυξημένο κατά την ενίσχυση που έχει ενδεχομένως χορηγηθεί απευθείας στο οικείο ναυπηγείο.

>Κείμενο μετά την ψηφοφορία στο ΕΚ>

(στ) Με τον όρο «συμβατική αξία προ της ενίσχυσης» νοείται το τίμημα το οποίο ορίζεται στη σύμβαση

και εκτιμάται κατά την παράδοση, προσαυξημένο κατά την ενίσχυση που έχει ενδεχομένως χορηγηθεί απευθείας στο οικείο ναυπηγείο

(Τροπολογία 5)

Άρθρο 3, παράγραφος 3

>Αρχικό κείμενο>

3. Παρόλα αυτά, όταν για δεδομένη σύμβαση αναπτύσσεται ανταγωνισμός μεταξύ διαφόρων κρατών μελών, η Επιτροπή απαιτεί να της κοινοποιούνται εκ των προτέρων οι σχετικές προτάσεις ενίσχυσης κατόπιν αιτήσεως οποιουδήποτε κράτους μέλους. Σε τέτοιες περιπτώσεις, η Επιτροπή αποφασίζει σχετικά εντός 30 ημερών από την κοινοποίηση. Οι σχετικές προτάσεις δεν επιτρέπεται να τίθενται σε εφαρμογή αν προηγουμένως δεν τις έχει εγκρίνει η Επιτροπή. Με την απόφαση που λαμβάνει σε τέτοιες περιπτώσεις, η Επιτροπή εξασφαλίζει ότι η σχεδιαζόμενη ενίσχυση δεν επηρεάζει τους όρους των συναλλαγών σε βαθμό ο οποίος να αντίκειται στο κοινό συμφέρον.

>Κείμενο μετά την ψηφοφορία στο ΕΚ>

3. Παρόλα αυτά, όταν για δεδομένη σύμβαση αναπτύσσεται ανταγωνισμός μεταξύ διαφόρων κρατών μελών, η Επιτροπή απαιτεί να της κοινοποιούνται εκ των προτέρων οι σχετικές προτάσεις ενίσχυσης κατόπιν αιτήσεως οποιουδήποτε κράτους μέλους. Σε τέτοιες περιπτώσεις, η Επιτροπή αποφασίζει σχετικά εντός 30 ημερών από την κοινοποίηση. Οι σχετικές προτάσεις δεν επιτρέπεται να τίθενται σε εφαρμογή αν προηγουμένως δεν τις έχει εγκρίνει η Επιτροπή. Με την απόφασή της, η Επιτροπή

διασφαλίζει ότι η σχεδιαζόμενη ενίσχυση δεν στρεβλώνει τον ανταγωνισμό μεταξύ ναυπηγείων στα διάφορα κράτη μέλη και δεν επηρεάζει τις συναλλαγές κατά τρόπο που αντιβαίνει στο κοινό συμφέρον, λόγω της παροχής ενισχύσεων υπό διαφορετικούς όρους.

(Τροπολογία 20)

Άρθρο 3, παράγραφος 5 α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

5α. ότι ένα έτος πριν από την 31η Δεκεμβρίου 2000, η Επιτροπή θα εξετάσει τις συνθήκες που επικρατούν στην αγορά και θα κρίνει κατά πόσον τα ευρωπαϊκά ναυπηγεία υφίστανται τις συνέπειες πρακτικών που αντιστρατεύονται τον ανταγωνισμό. Αν αποδειχθεί ότι ο κλάδος δεν υφίσταται ζημία εξαιτίας πρακτικών που υπονομεύουν τον ανταγωνισμό, συμπεριλαμβανομένης της επιζήμιας τιμολόγησης, η χορήγηση των ενισχύσεων λειτουργίας θα παύσει στις 31 Δεκεμβρίου 2000[semigr ]

(Τροπολογία 6)

Άρθρο 4, παράγραφος 1

>Αρχικό κείμενο>

1. Οι ενισχύσεις για την κάλυψη των συνήθων δαπανών που απαιτούνται για το ολικό ή μερικό κλείσιμο ναυπηγείων που ασχολούνται με τη ναυπήγηση, τη μετατροπή ή την επισκευή πλοίων μπορούν να θεωρούνται συμβιβάσιμες με την κοινή αγορά, υπό την προϋπόθεση ότι η προκύπτουσα μείωση του κατασκευαστικού δυναμικού είναι πραγματική και μη αναστρέψιμη.

>Κείμενο μετά την ψηφοφορία στο ΕΚ>

1. Οι ενισχύσεις για την κάλυψη των συνήθων δαπανών που απαιτούνται για το ολικό κλείσιμο ναυπηγείων που ασχολούνται με τη ναυπήγηση, τη μετατροπή ή την επισκευή πλοίων μπορούν να θεωρούνται συμβιβάσιμες με την κοινή αγορά, υπό την προϋπόθεση ότι η προκύπτουσα μείωση του κατασκευαστικού δυναμικού είναι πραγματική και μη αναστρέψιμη.

(Τροπολογία 26)

Άρθρο 4, παράγραφος 2, δεύτερη παύλα

>Αρχικό κείμενο>

- οι δαπάνες για την παροχή συμβουλευτικών υπηρεσιών σε εργαζόμενους οι οποίοι απολύονται ή συνταξιοδοτούνται ή πρόκειται να απολυθούν ή να συνταξιοδοτηθούν πριν από την προβλεπόμενη από το νόμο ηλικία συνταξιοδότησης, συμπεριλαμβανομένων των ποσών που δαπανούν τα ναυπηγεία με σκοπό τη διευκόλυνση της δημιουργίας μικρών επιχειρήσεων, ανεξάρτητων από το εκάστοτε ναυπηγείο, των οποίων κύρια δραστηριότητα δεν είναι η ναυπήγηση, μετατροπή ή επισκευή πλοίων[semigr ]

>Κείμενο μετά την ψηφοφορία στο ΕΚ>

- οι δαπάνες για την παροχή συμβουλευτικών υπηρεσιών σε εργαζόμενους οι οποίοι απολύονται ή συνταξιοδοτούνται ή πρόκειται να απολυθούν ή να συνταξιοδοτηθούν πριν από την προβλεπόμενη από το νόμο ηλικία συνταξιοδότησης, συμπεριλαμβανομένων των ποσών που δαπανούν τα ναυπηγεία με σκοπό τη διευκόλυνση της δημιουργίας μικρών επιχειρήσεων, ανεξάρτητων από το εκάστοτε ναυπηγείο, των οποίων δραστηριότητα δεν είναι η ναυπήγηση, μετατροπή ή επισκευή πλοίων[semigr ]

(Τροπολογία 23)

Άρθρο 5, παράγραφος 1, εισαγωγική πρόταση

>Αρχικό κείμενο>

1. Οι ενισχύσεις για τη διάσωση και την αναδιάρθρωση προβληματικών επιχειρήσεων, συμπεριλαμβανομένων των εισφορών στο κεφάλαιο, της διαγραφής χρεών, της επιδότησης δανείων, της κάλυψης ζημιών και των εγγυήσεων, μπορούν κατ' εξαίρεση να θεωρηθούν συμβιβάσιμες με την κοινή αγορά, υπό την προϋπόθεση ότι συνάδουν με τις γενικές κοινοτικές κατευθυντήριες γραμμές όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων, όπως αυτές έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων αριθ. C 368 της 23ης Δεκεμβρίου 1994, καθώς και με τις τυχόν τροποποιήσεις αυτών. Ειδικότερα, εάν πρόκειται για αναδιάρθρωση, η εκάστοτε ενίσχυση πρέπει να πληροί τις ακόλουθες ειδικές προϋποθέσεις:

>Κείμενο μετά την ψηφοφορία στο ΕΚ>

1. Οι ενισχύσεις για τη διάσωση και την αναδιάρθρωση προβληματικών επιχειρήσεων, συμπεριλαμβανομένων των εισφορών στο κεφάλαιο, της διαγραφής χρεών, της επιδότησης δανείων, της κάλυψης ζημιών και των εγγυήσεων, μπορούν κατ' εξαίρεση

για μία μόνο φορά να θεωρηθούν συμβιβάσιμες με την κοινή αγορά, υπό την προϋπόθεση ότι συνάδουν με τις γενικές κοινοτικές κατευθυντήριες γραμμές όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων, όπως αυτές έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων αριθ. C 368 της 23ης Δεκεμβρίου 1994, καθώς και με τις τυχόν τροποποιήσεις αυτών. Ειδικότερα, εάν πρόκειται για αναδιάρθρωση, η εκάστοτε ενίσχυση πρέπει να πληροί τις ακόλουθες ειδικές προϋποθέσεις:

(Τροπολογία 9)

Άρθρο 5, παράγραφος 1, τρίτη παύλα

>Αρχικό κείμενο>

- έχει καταρτισθεί αξιόπιστο πρόγραμμα αναδιάρθρωσης το οποίο θα επιτρέψει την αποκατάσταση της μακροπρόθεσμης βιωσιμότητας της επιχείρησης εντός ευλόγου χρονικού διαστήματος[semigr ]

>Κείμενο μετά την ψηφοφορία στο ΕΚ>

- εφαρμόζεται

πρόγραμμα αναδιάρθρωσης το οποίο βασίζεται σε ρεαλιστικές προβλέψεις, το οποίο εντός καθορισμένου χρονικού διαστήματος θα επιτρέψει την αποκατάσταση της βιωσιμότητας της επιχείρησης βάσει εκ των προτέρων καθορισθέντων κριτηρίων[semigr ]

(Τροπολογία 10)

Άρθρο 5, παράγραφος 1, ένατη παύλα

>Αρχικό κείμενο>

- η μονάδα που κλείνει πρέπει να παραμείνει εκτός λειτουργίας για 10 τουλάχιστον έτη από τη στιγμή που η Επιτροπή εγκρίνει την ενίσχυση[semigr ]

>Κείμενο μετά την ψηφοφορία στο ΕΚ>

- η μονάδα που κλείνει πρέπει

να κλείσει για πάντα[semigr ] αν η μονάδα που έχει κλείσει επαναλειτουργήσει για την κατασκευή πλοίων ή τμημάτων πλοίων, η Επιτροπή διασφαλίζει την επιστροφή της καταβληθείσας ενίσχυσης[semigr ]

(Τροπολογία 27)

Άρθρο 5, παράγραφος 3

>Αρχικό κείμενο>

3. Η Επιτροπή συμβουλεύεται τα κράτη μέλη σχετικά με κάθε παρόμοια υπόθεση στην οποία η ενίσχυση υπερβαίνει τα 10 εκατ. Ecu, πριν να λάβει θέση επ' αυτών.

>Κείμενο μετά την ψηφοφορία στο ΕΚ>

3. Η Επιτροπή συμβουλεύεται τα κράτη μέλη σχετικά με κάθε παρόμοια υπόθεση στην οποία η ενίσχυση υπερβαίνει τα 10 εκατ. Ecu, πριν να λάβει θέση επ' αυτών.

Η Επιτροπή ενημερώνει τα κράτη μέλη για όλες τις αιτήσεις που υποβλήθηκαν για την παροχή έγκρισης για ενίσχυση που καλύπτεται από τον παρόντα κανονισμό.

(Τροπολογία 12)

Άρθρο 6, παύλα 2α) (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- το προϊόν ενός σχεδίου που λαμβάνει ενίσχυση καινοτομίας αξιοποιείται εμπορικά, αμείβεται και επιστρέφεται κατά τη διάρκεια περιόδου που δεν υπερβαίνει τα πέντε έτη.

(Τροπολογία 13)

Άρθρο 9, εδάφιο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Οι ενισχύσεις για την προστασία του περιβάλλοντος παρέχονται μόνον εφόσον δεν οδηγούν σε αύξηση της παραγωγικής ικανότητας.

(Τροπολογία 14)

Άρθρο 10, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Η Επιτροπή υποχρεούται να συγκεντρώνει όσο το δυνατόν πιο αξιόπιστα στοιχεία για το κατά πόσον οι αποδέκτες των ενισχύσεων σέβονται τους όρους της παροχής των ενισχύσεων που καλύπτονται από τον παρόντα κανονισμό. Στο πλαίσιο αυτό, η Επιτροπή μπορεί να χρησιμοποιήσει εξωτερικούς συμβούλους, να ζητήσει να εξετάσει όλα τα έγγραφα και να πραγματοποιήσει επιθεωρήσεις στις επιχειρήσεις που λαμβάνουν ενίσχυση.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου με αντικείμενο τη θέσπιση νέων κανόνων για τις ενισχύσεις στη ναυπηγική βιομηχανία (COM(97)0469 - C4-0527/97 - 97/0249(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0469 - 97/0249(CNS)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 92, παράγραφος 3, εδάφιο ε), 94 και 113 της Συνθήκης ΕΚ (C4-0527/97),

- έχοντας υπόψη το άρθρο 58 του Κανονισμού του,

- έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών με θέμα «Προς νέα ναυπηγική βιομηχανική πολιτική» (COM(97)0470 - C4-0548/97),

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Εξωτερικών Οικονομικών Σχέσεων και της Επιτροπής Μεταφορών και Τουρισμού (A4-0101/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Κοινοβούλιο, να το ενημερώσει σχετικά[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.